Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: a 12/2001. (IV. 12.) EüM rendelethez
Paragraph Index: 365

2. Ismételt kezeléssel végzett (szubakut vagy krónikus) toxicitási vizsgálatok Az ismételt kezeléssel végzett toxicitási vizsgálatoknak célja a vizsgált hatóanyag vagy hatóanyag-kombináció élet- 2001/43. szám tani, kórtani szervrendszeri hatásainak, ezek dózisfüggésének megismerése. Általában két vizsgálat elvégzése szükséges: az egyik rövidebb ideig, 1—4 hétig, a másik a tervezett emberi alkalmazás időtartamától függően hosszabb ideig tart (szubakut, krónikus vizsgálatok). Az emberen egyszeri alkalmazásra kerülő készítményekkel elegendő 1—2, illetve 4 hétig tartó vizsgálatokat végezni. Olyan gyógyszerkészítményekkel, melyek emberen csak egyszer kerülnek alkalmazásra, általában elegendő 2 vagy 4 hétig tartó vizsgálat elvégzése. Ha azonban az emberen történő alkalmazás tartama alapján helyesnek tűnik az előzőekben mondottaknál rövidebb vagy hosszabb idejű vizsgálat elvégzése, ezt a döntést megfelelően indokolni kell. A vizsgálatok során meg kell határozni azokat a dózisokat, amelyek még nem, és amelyek már jól definiált toxicitást okoznak, továbbá a vizsgálatok időtartamát és a kiválasztott dózisokat írásban indokolni. Az ismételt kezeléssel végzett toxicitási vizsgálatokat két emlős állatfajon kell elvégezni, melyek közül az egyik rágcsáló, a másik nem rágcsáló legyen. Az alkalmazás módja attól függ, hogy milyen a tervezett emberi alkalmazási mód, attól, hogy lehetséges-e a szisztémás alkalmazás. A beadás módját és gyakoriságát indokolni kell. A legalacsonyabb és legmagasabb dózist úgy kell megválasztani, hogy az előbbi még ne okozzon károsodást, míg az utóbbi jól definiálható toxicitást okozzon. Alacsonyabb, köztes dózisok alkalmazása lehetőséget nyújt a metabolizációs alkalmazkodás, hozzászokás felismerésére. A dóziscsoportonkénti állatszámot úgy kell meghatározni, hogy az lehetőséget adjon a vizsgálati tervben megadott értékek megbízható statisztikai értékelésére. A toxikus hatásokra az észlelt klinikai (pl. magatartás, testsúlygyarapodás), hematológiai, klinikai-kémiai, kórbonctani megfigyelések alapján kell következtetni. Az egyes vizsgálati csoportok választása, nagysága és a kísérletbe való beépítésének eldöntése függ az alkalmazott állatfajtától és az adott időszakra vonatkozó tudományos ismeretek színvonalától. Ismert hatóanyagok új kombinációja esetén, ha az egyes anyagokat jelen rendelet intézkedéseinek megfelelően vizsgálták, kivéve, ha az akut és szubakut toxicitási vizsgálatok újabb toxikus hatásokat vagy azok potencírozását derítették ki, a hosszú tartamú vizsgálatok megfelelően módosíthatók, de a vizsgálatokért felelős személynek megfelelően indokolnia kell ezeket a módosításokat. B) A szaporodási funkciók kísérletes vizsgálata Ha az egyéb (ismételt dózisú toxicitási, mutagenitási, teratológiai stb.) vizsgálatok eredményei az utódokra kifejtett káros hatásra, a hím vagy női reprodukciós funkciókra kifejtett káros hatásra utalnak, ezt megfelelő vizsgálati rendszerekben vizsgálni kell. C) Embrió/magzati és szülés körüli toxicitás Ezen vizsgálatok a toxikus és különösen a teratogén hatások kimutatását szolgálják annak függvényében, hogy a vizsgálati anyaggal a terhesség melyik szakaszában kezelték a nőstényeket. Bár az eddigi ismeretek szerint ezeknek a vizsgálatoknak az emberi alkalmazás szempontjából csak korlátozott előrejelzési értékük van, mégis általános az a föltételezés, hogy fontos információt adnak, ha az eredmény magzati felszívódásra vagy más rendellenességre utal. Ezeknek a vizsgálatoknak az elhagyását — például azzal az indokkal, hogy az adott gyógyszerkészítményt nem fogják a fogamzási korban lévő nőknek adni — megfelelően alá kell támasztani. Az embrió vagy magzati toxicitási vizsgálatokat általában két emlős állatfajon kell elvégezni, melyek közül az egyik nem rágcsáló. A szülés körüli időszakra kifejtett toxikus hatások vizsgálatát legalább egy állatfajon kell elvégezni. Ha ismert, hogy a gyógyszer metabolizmusa bizonyos állatfajban hasonló az emberéhez, kívánatos, hogy ezt a fajt vonjuk be a vizsgálatokba. Kívánatosnak látszik továbbá az is, hogy legalább az egyik faj azonos legyen az ismételt dózisú toxicitási vizsgálatban alkalmazott fajjal. A vizsgálat részletei (állatszám, dózis, a kezelés tartama, az eredmények kiértékelésének feltételei) a tudományos ismereteknek arra az időpontra jellemző színvonalának feleljenek meg, amikor a kérelmet benyújtják. Ugyanez vonatkozik az eredmények statisztikai megbízhatóságának mértékére. D) Mutagén hatás A mutagén hatás vizsgálatának az a célja, hogy kimutassuk azokat a változásokat, amelyeket az anyag egyének/egyedek vagy sejtek átörökítő állományában idéz elő, és amelyek az utódokban az elődökhöz képest állandó és örökletes változást idéznek elő. Az eredmények száma és típusa, valamint kiértékelésük körülményei feleljenek meg a tudomány színvonalának a kérelem benyújtása idején. E) Karcinogén hatás A karcinogén hatás kimutatására szolgáló vizsgálatokat általában a következő esetekben kell elvégezni:

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes